GALERIE FOTO "Tricolorii" au primit mingile pentru Euro 2024. Edi Iordănescu, Jerry Gane și Gabi Bodescu, primii care le-au încercat
Euro 2024 se va disputa în perioada 10 iunie - 14 iulie și va fi transmis de PRO TV.
Doar opt jucători au ieșit pe teren la primul antrenament
Echipa națională a efectuat duminică seara primul antrenament înaintea partidei amicale cu Irlanda de Nord (vineri, 22 martie, 21:45, Arena Națională) și Columbia (marți, 26 martie, 21:30, Civitas Metropolitano Madrid).
La ședința de pregătire au participat doar opt jucători (Marian Aioani, Cristian Manea, Andrei Burcă, Alexandru Cicâldău, Răzvan Marin, Ianis Hagi, Denis Alibec, Florin Tănase), alți 10 făcând mișcare în sala de forță, iar restul de 11 trebuia să ajungă în țară aseară sau în această dimineață.
Mai mulți oficiali FRF au urmărit ședința de pregătire, printre care președintele Răzvan Burleanu și secretarul general adjunct Gabriel Bodescu, iar o echipă de filmare continuă munca la filmul documentar care se va lansa pe 9 mai.
"Fussballiebe" a ajuns în posesia echipei naționale
La această acțiune "tricolorii" se vor pregăti și vor juca cu mingea oficială a Campionatului European din Germania, denumită "Fussballiebe" ("Dragoste pentru fotbal"). Aceasta dispune de tehnologia "Connected Ball", pentru a facilita vizualizarea fiecărui element al mişcării şi pentru a contribui la luarea deciziilor VAR şi este "concepută pentru precizie şi consistenţă, susţinând jocul rapid şi precis cu formă maximă şi retenţie de aer", a explicat UEFA.
Primii care au pus piciorul pe mingea au fost selecționerul Edi Iordănescu și antrenorul secund Jerry Gane, care au făcut un schimb de pase cu "Fussballiebe" și chiar au discutat câteva minute despre proprietățile acesteia, dar și oficialul Gabriel Bodescu, care a schimbat o pasă cu antrenorul principal al "tricolorilor", înainte să se salute și să stea de vorbă.
Lotul României pentru meciurile cu Irlanda de Nord și Columbia
PORTARI: Horațiu MOLDOVAN (Atletico Madrid | Spania, 9/0), Florin NIȚĂ (Gaziantep | Turcia, 19/0), Ștefan TÂRNOVANU (FCSB, 1/0), Marian AIOANI (FC Rapid 1923, 0/0);
FUNDAȘI: Andrei RAȚIU (Rayo Vallecano | Spania, 15/1), Cristian MANEA (CFR Cluj, 24/2), Vasile MOGOȘ (CFR Cluj, 4/0), Andrei BURCĂ (Al-Okhdood | Arabia Saudită, 25/1), Radu DRĂGUȘIN (Tottenham | Anglia, 13/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 25/2), Bogdan RACOVIȚAN (Raków | Polonia, 0/0), Nicușor BANCU (Universitatea Craiova, 34/2), Deian SORESCU (Gaziantep | Turcia, 14/0);
MIJLOCAȘI: Nicolae STANCIU (Damac | Arabia Saudită, 66/14), Marius MARIN (Pisa | Italia, 15/0), Alexandru CICÂLDĂU (Konyaspor | Turcia, 35/4), Răzvan MARIN (Empoli | Italia, 52/3), Olimpiu MORUȚAN (Ankaragucu | Turcia, 14/1), Darius OLARU (FCSB, 15/0), Adrian ȘUT (FCSB, 0/0), Dennis MAN (Parma | Italia, 20/6), Valentin MIHĂILĂ (Parma | Italia, 17/4), Ianis HAGI (Deportivo Alaves | Spania, 31/4), Denis DRĂGUȘ (Gaziantep | Turcia, 8/2), Florinel COMAN (FCSB, 12/1);
ATACANȚI: George PUȘCAȘ (Bari | Italia, 40/11), Denis ALIBEC (Muaither | Qatar, 36/5), Florin TĂNASE (Al-Okhdood | Arabia Saudită, 17/2).
Grupa României la Euro 2024
România a fost repartizată în Grupa E la EURO 2024, alături de Belgia, Slovacia şi câştigătoarea play-off-ului B, potrivit tragerii la sorţi care a avut loc la Hamburg. Ultima componentă a grupei României la Euro 2024, care va fi găzduit de Germania între 14 iunie şi 14 iulie, va fi decisă dintre câştigătoarele semifinalelor Bosnia-Herţegovina - Ucraina şi Israel - Islanda. România va fi pentru a şasea oară la turneul final al Campionatului European, după ediţiile din 1984, 1996, 2000, 2008 şi 2016, cea mai bună performanţă reuşind-o în 2000 (sferturi de finală).
Foto - Gabriel Chirea
Urmăriți SPORT.RO și pe Google News